

ประกาศสำนักงานเขตพื้นที่การศึกษาประถมศึกษาระนอง

เรื่อง หลักเกณฑ์และวิธีการให้สมาชิกกู้เงินสวัสดิการการออมทรัพย์ และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556

**...................................................**

อาศัยอำนาจตามความในข้อ 21 วรรคสอง แห่งระเบียบคณะกรรมการสวัสดิการภายในหน่วยงาน สำนักงานเขตพื้นที่การศึกษาประถมศึกษาระนอง ว่าด้วยการจัดสวัสดิการการออมทรัพย์และ การให้กู้ยืมเงิน พ.ศ.2556 โดยความเห็นชอบของคณะกรรรมการสวัสดิการภายใน สำนักงานเขตพื้นที่การศึกษาประถมศึกษาระนอง ในคราวประชุมครั้งที่ 1/2556 เมื่อวันที่ 18 กุมภาพันธ์ 2556 ได้วางหลักเกณฑ์และวิธีการกู้เงินของสมาชิกสวัสดิการ ไว้ดังต่อไปนี้

ข้อ 1 หลักเกณฑ์นี้ เรียกว่า “หลักเกณฑ์และวิธีการให้สมาชิกกู้เงินสวัสดิการการออมทรัพย์ และการให้กู้ยืมเงิน สำนักงานเขตพื้นที่การศึกษาประถมศึกษาระนอง พ.ศ.2556”

ข้อ 2 บรรดาหลักเกณฑ์และวิธีการให้สมาชิกกู้เงินสวัสดิการการออมทรัพย์ และ การให้กู้ยืมเงิน ที่มีใช้อยู่เดิมให้ยกเลิกและใช้หลักเกณฑ์และวิธีการนี้แทน

ข้อ 3 ให้ใช้หลักเกณฑ์นี้ ตั้งแต่วันถัดจากวันที่ประกาศเป็นต้นไป

ข้อ 4 การชำระหนี้เงินกู้สามัญให้ผ่อนชำระเป็นรายเดือน ไม่เกิน 150 งวด พร้อมดอกเบี้ย

ข้อ 5 การชำระหนี้เงินกู้ฉุกเฉิน ให้ผ่อนชำระเป็นรายเดือน ไม่เกิน 120 งวด พร้อมดอกเบี้ย ข้อ 6 สมาชิกที่ประสงค์จะกู้เงินสวัสดิการการออมทรัพย์และการให้กู้ยืมเงิน จะต้องจัดให้มีผู้ค้ำประกันซึ่งเป็นสมาชิก ดังนี้

6.1 กู้สามัญ

- วงเงินไม่เกิน 200,000 บาท มีผู้ค้ำประกัน จำนวน 1 คน

- วงเงินไม่เกิน 400,000 บาท มีผู้ค้ำประกัน จำนวน 2 คน

- วงเงินไม่เกิน 600,000 บาท มีผู้ค้ำประกัน จำนวน 3 คน

- วงเงินไม่เกิน 800,000 บาท มีผู้ค้ำประกัน จำนวน 4 คน

- วงเงินเกินกว่า 800,000 บาทขึ้นไป มีผู้ค้ำประกัน จำนวน 5 คน

6.2 กู้ฉุกเฉิน

- วงเงินไม่เกิน 150,000 บาท มีผู้ค้ำประกัน จำนวน 1 คน

- วงเงินเกินกว่า 150,000 บาทขึ้นไป มีผู้ค้ำประกัน จำนวน 2 คน

-2-

ข้อ 7 สมาชิกที่เป็นพนักงานราชการ มีสิทธิกู้เงินได้ดังนี้

7.1 กู้สามัญได้ไม่เกิน 200,000 บาท

7.2 กู้ฉุกเฉินได้ไม่เกิน 100,000 บาท

ทั้งนี้ต้องจัดให้มีผู้ค้ำประกันที่เป็นข้าราชการ กรณีกู้สามัญ จำนวน 2 คน และกู้ฉุกเฉิน จำนวน 1 คน

ข้อ 8 สมาชิกแต่ละราย มีสิทธิค้ำประกันสัญญาเงินกู้ดังนี้

8.1 ค้ำประกันเงินกู้สามัญ ได้ไม่เกิน 3 สัญญา

8.2 ค้ำประกันเงินกู้ฉุกเฉิน ได้ไม่เกิน 2 สัญญา

ข้อ 9 สมาชิกรายได้ที่เคยประพฤติผิดเงื่อนไขในสัญญา และหรือประพฤติผิดร้ายแรง จะให้ กู้เงินได้เมื่อผ่านการพิจารณาของคณะอนุกรรมการเป็นรายคน

ประกาศ ณ วันที่ 18 กุมภาพันธ์ พ.ศ.2556

(นายปรีชา บัวกิ่ง)

ประธานคณะกรรมการสวัสดิการภายในหน่วยงาน

สำนักงานเขตพื้นที่การศึกษาประถมศึกษาระนอง